ക്യാൻസറിനെ നശിപ്പിക്കാൻ ഇറിഡിയത്തിന് കഴിയുമെന്ന് പഠനങ്ങൾ . 66 ദശലക്ഷം മുൻപ് ഭൂമിയിലെ ദിനോസറുകളുടെ വംശനാശത്തിന് ഇടയാക്കിയ ഭൂമിയിൽ പതിച്ച ഉൽക്കയുടെ പ്രധാന ഘടകം ഇറീഡിയയമായിരുന്നു . ഇപ്പോൾ ക്യാൻസർ കോശങ്ങളെ നശിപ്പിക്കാൻ ഇറീഡിയം നല്ലതാണെന്നാണ് കണ്ടെത്തൽ . ചൈനീസ് - യുകെ ഗവേഷകരുടെ സംയുക്ത പഠനമാണ് ഇത് വെളിവാക്കുന്നത് . യൂണിവേഴ്സിറ്റി ഓഫ് വാർവിക്കിലാണ് ഈ പഠനം നടന്നത് . ഒരു പ്രത്യേക ഓക്സിജൻ പതിപ്പിൻറെ കൂടെ ഇറീഡിയം പ്രവർത്തിക്കുമ്പോൾ ക്യാൻസർ കോശത്തെ നശിപ്പിക്കും എന്നാണ് റിപ്പോർട്ട് . ഗവേഷകർ ഒരു ഒരു ഓർഗാനിക്ക് ഇറീഡിയം കോംപോണ്ട് ഉപയോഗിച്ച് ശ്വസകോശത്തിലെ ക്യാൻസർ സെല്ലുകളെ നശിപ്പിച്ചതായും പഠനം പറയുന്നു . അതേ സമയം ഈ കോംപോണ്ട് ക്യാൻസർ ബാധിക്കാത്ത സെല്ലുകളെ നശിപ്പിക്കുന്നില്ലെന്നും കണ്ടെത്തിയിട്ടുണ്ട് . ക്യാൻസറിനെതിരായ പോരാട്ടത്തിൽ ഒരു കുതിച്ചുചാട്ടമാണ് ഈ കണ്ടുപിടുത്തം എന്നാണ് പഠന സംഘത്തിലെ അംഗം കോക്ക്സോൺ ചീയൂ പറയുന്നു .